Pta-snelweg toe weens betogingsFoto: Via Netstar Traffic / Twitter ŉ Gedeelte van die R21-snelweg in Pretoria is Donderdagoggend vir verkeer gesluit nadat betogers die pad versper het. Aanvanklik was die noordelike en suidelike gedeelte van die snelweg naby die Nellmapius-afrit gesluit, maar beamptes kon daarin slaag om die suidelike baan van die snelweg weer vir verkeer oop te stel. Alle bane van die noordelike gedeelte van die snelweg (in die rigting van Pretoria) was egter nog teen 07:00 tussen die Olifantsfontein- en Nellmapius-afrit vir verkeer gesluit en is omstreeks 08:00 vir verkeer oopgestel. (Lees meer hier) Die rede vir die betoging kon nie dadelik bevestig word nie. Op ŉ foto wat van die betogers geneem is, kan ŉ plakkaat met die woorde, “We need land”, egter gesien word. Die Gautengse polisie is op die toneel en monitor die situasie. Foto: Verskaf